open-index/open-wikipedia-markdown huggingface dataset:
Magh

She balley beg ayns Coontae Ghoon ny Ghoal, Nerin, eh **Magh** (). T'eh ny hoie faggys da inver Abhainn an Fheabhail as er y joarey eddyr Pobblaght Nerin as Nerin Hwoaie. Ta Caayr Ghoirrey ny lhie beggan çheu yiass veih'n valley.

## Imraaghyn
Ráth Mealtáin

She balley ayns Coontae Ghoon ny Ghoal, Nerin, eh **Ráth Mealtáin** (Yernish er son "Rhaa Mealtán"; ). T'eh ny lhie 11 km çheu hwoaie veih Littyr Kennain as 4 km çheu hiar veih Baile na nGallóglach er coose heear Loch Súilí

## Imraaghyn
An Baile Nua, Coontae Ghoon ny Ghoal

She balley beg ayns Coontae Ghoon ny Ghoal, Nerin, eh **an Baile Nua** (Yernish son "y Balley Noa"; ). T'eh ny hoie er y raad N13 18 km çheu hiar veih Littyr Kennain as 16 km çheu heear veih Doirrey.

## Imraaghyn
Na Gleannta

She balley beg ayns Coontae Ghoon ny Ghoal, Nerin, ad **na Gleannta** (Yernish son "ny Glionteenyn"; ). Ta'n balley ny lhie raad ta daa ghlion çheet ry-cheilley, çheu heear hwoaie veih na Cruacha Gorma faggys çheet ry-cheilley daa awin.

## Imraaghyn

## Jeeagh er neesht
* Rolley baljyn as baljyn beggey ayns Pobblaght Nerin
An Caisleán Nua, Coontae Ghoon ny Ghoal

She balley beg as purt ayns twoaie y lieh-innys Inis Eoghain er coose hwoaie Choontae Ghoon ny Ghoal, Nerin, eh **an Caisleán Nua** (Yernish son "y Cashtal Noa"; ). T'eh ny hoie faggys da Bun an Phobail as mysh 32 km veih Caayr Ghoirrey.

## Imraaghyn
An Fál Carrach

She balley beg Gaeltacht as balley eirinagh er coose heear hwoaie Choontae Ghoon ny Ghoal, Nerin, eh **an Fál Carrach** (Yernish son "y Faal Carragh"; ). Ta'n balley ny lhie 'sy çhenn skeerey Cloch Cheann Fhaola. Ta 2,168 deiney cummal ayns ard reihyssagh an Fál Carrach as she Yernisheyryn 44% jeh pobble yn ard.

## Imraaghyn

## Jeeagh er neesht
* Rolley baljyn as baljyn beggey ayns Pobblaght Nerin
Doirrey

She **Doirrey** y nah chaayr smoo ayns Nerin Hwoaie as y kiarroo caayr smoo ayns Nerin. Ta'n fockle "Doirrey" çheet magh ass *Doire* ny *Daire* ("Darragh") yn Yernish. Va Kaart Reeoil bronnit er y chaayr ec y Ree Jamys I as va'n roie-veer "Lunnin" currit roish yn ennym 'sy Vaarle (*Londonderry*), agh she Doirrey yn ennym reiht.

Ta'n çhenn chaayr voallit ny lhie er broogh heear an Feabhal as daa ghroghad raaidey as droghad coshee goll tessen yn awin shen. Ta'n chaayr ny lhie er y daa vroogh jeh'n awin jiu (Taobh na Cathrach er y çheu heear as an tÉadan le hUisce er y çheu hiar). T'eh ny lhie faggys da'n joarey rish Coontae Ghoon ny Ghoal as she cree tarmaynagh sheear hwoaie yn ellan t'ayn eddyr Doirrey as Littyr Kennain.
Traa hashtee hollys y laa

Ta **traa hashtee hollys y laa** çheet er yn aght dy vel y traa cluig currit er oaie fo oor. Ta'n aght shen lhiggey da oor bishee sollysh 'syn oie car y touree. Dy cliaghtagh, ta'n traa er ny cluig currit er oaie fo oor 'syn arragh as currit er ash 'syn 'ouyr.
Baie Ghoon ny Ghoal

She giau ny baie er coose heear hwoaie Nerin eh **Baie Ghoon ny Ghoal** (; ). T'eh goll er çhemmal rish tree coondaeghyn - Coontae Ghoon ny Ghoal 'sy neear, 'sy twoaie as 'sy niar, rish Coontae Lheeahtrim 'sy niar, as rish Coontae Shliggee 'sy jiass. T'eh caglit liorish y Cheayn Sheear 'sy neear chammah. Ta'n Iascach as balley Ghoon ny Ghoal nyn lhie ec bun y vaie.

She Baie Ghoon ny Ghoal y baie smoo ayns Nerin as ta ny h-eayninyn marrey s'yrjey ayns Queiggey Ulley - Sliabh Liag - nyn lhie er coose y vaie as ad shassoo 601 m (1,972 tr) er yrjid.

## Baljyn er y vaie
* Béal Átha Seanaidh
* Bun Dobhráin
* Na Cealla Beaga
* Doon ny Ghoal
* An Mullach Mór
* Ros Neamhlach
* Tamhnach an tSalainn
* An Tulachán

## Awinyn ta roie stiagh 'sy vaie
* Abhainn Ghlinne
* An Baile Dubh
* An Bhradóg
* Bun Góistín
* An Drobhaois
* An Eidhnigh
* An Éirne
* Fionntrá
* An Iascach

## Ellanyn 'sy vaie
* Dairinis
* Inis Iarnáin
* Inis Muirígh
* An tOileán Bréan
Chumash

She enmys Ewnish yn enmys ***Chumash*** ny ***Ḥumash*** (,  ny ]; ny Ewdish: ) as eh çheet er y Torah 'sy chummey prentit (she Torah Sefer yn enmys ta currit er y scrolley). Ta'n fockle çheet magh ass *ḥamesh* (חמש, "queig") y Ewnish, agh she *Ḥamishah Ḥumshei Torah* ("queig queiggaghyn Torah") y lhieggan formoil. She enmys Ewnish eh er Queig Lioaryn Moses.
Cabbash veein

She genus dy lossreeyn eh **cabbash veein** (oaylleeagh: **Atriplex**).  She genus eigsoylagh t'ayn, mysh 100-200 dooie.  Shimmey lus faasagh, lus slyst ny marrey  as  t'aynsyn.  Ta dooieyn yn-ee nyn mast'oc.

## Imraaghyn

## Kianglaghyn çheumooie
Cabbash vane

She troarag *[[Brassica oleracea]]* 'sy phossan troaragagh Capitata ee **cabbash vane**.  She *Brassica oleracea arr. capitata f. alba L.* yn ennym formoil eck.  Ta duillagyn glassey rea yn-ee eck, as ad ayns kione çhionn.
Sléibhte Dhoire Bheatha

She yn slieau-reayn smoo ayns Coontae Ghoon ny Ghoal, Nerin, **Sléibhte Dhoire Bheatha** (Yernish son "Sleityn Gharragh Vea"; ). Ta'n chooid smoo jeh eaghtyr y choontae jeant ass ny sleityn shoh. Ta ny sleityn scarrey ny h-ayrnyn slystagh, lheid as Gaoth Dobhair as na Gleannta, veih ny baljyn mooarey yn-çheerey, lheid as Littyr Kennain as Bealach Féich. She an Earagail y slieau s'yrjey 'sy clieau-reayn.
Ard-Sheshaght Ardjynagh Ellan Vannin

She Ard-Sheshaght Vasoonagh ee **Ard-Sheshaght Ardjynagh Ellan Vannin**, as currym eck er son Masoonee Ellan Vannin.  Ta'n Ard-Sheshaght fo coadey Ard-Sheshaght Unnaneyssit Hostyn.

Va'n Ard-Sheshaght currit er bun ayns 1886, dys unnaneaghey Sheshaghtyn va fo coadey aghtyn-reill ny h-Erin ny ny h-Albey.  By Yn Reejerey John Senhouse Goldie-Taubman, Loayreyder y Chiare as Feed eh y chied Ard-Vainshtyr.

Ta 17  as 6  eck.

## Imraaghyn
Gaoth Dobhair

She skeerey er coose Atlantagh Choontae Ghoon ny Ghoal, Nerin, eh **Gaoth Dobhair** (Yernish son "Geay Doour"; ). T'eh sheeyney magh feie 28 km (16 mi) veih Mín an Chladaigh 'sy twoaie gys Croithlí 'sy jiass, as feie 14 km (9 mi) veih Dún Lúiche 'sy niar gys Machaire Chlochair 'sy neear. She fer jeh ny h-ardjyn çheerey smoo cummaltit 'syn Oarpey t'ayn as mysh 4,000 deiney cummal ayn. Ta seyrlannyn ardjynagh jeh'n çhirveish radio Yernish RTÉ Raidió na Gaeltachta soit ayn, myrane lesh campus mooie Ollooscoill Nerin, Galliu. Ta Gaoth Dobhair ny hoie fo scaa an Earagail.

Ta enney mooar er yn ard er-yn-oyr dy vel eh coontit myr crean y chultoor Yernagh, goaill stiagh shenn-chliaghtaghyn Yernagh, y chiaull hradishoonagh, y theater, ny cloiaghyn Gaelgagh as y Yernish. She ard Gaeltacht t'ayn as y chooid smoo jeh pobbyl yn ard nyn Yernisheyryn. Ta'n ennym "ny tree skeeraghyn" currit er Gaoth Dobhair as ny h-ardjyn Cloch Cheann Fhaola as na Rosa.

## Jeeagh er neesht
* Rolley baljyn as baljyn beggey ayns Pobblaght Nerin

## Kianglaghyn mooie
* 
*
Cionn Mhálanna

Ta **Cionn Mhálanna** () ny hoie er Lieh-innys Inis Eoghain, Coontae Ghoon ny Ghoal, Nerin. T'eh ny voayl smoo twoaieagh er yn ellan. She *Coróin Bhanba* y kione smoo twoaieagh er y chione çheerey. Ta oik emshyraght soit er y chione as yn oik shen ymmydit ayns faaishnyssyn emshyraght lhuingys da RTÉ as da'n BBC. Ta *Coróin Bhanba* er Cionn Mhálanna soit mysh 16 km (10 mi) çheu hwoaie veih balley beg Málainn. Ta Inis Trá Tholl soit magh 'syn 'aarkey as eh soit ny s'odjey 'sy twoaie mysh 10 km çheu hiar hwoaie veih Cionn Mhálanna. Ny s'odjey 'sy twoaie, ta'n Tor Beag, y pheesh thallooin smoo twoaieagh fo reirey Nerin, ry gheddyn.
Loch Súilí

She keyllys sailley, ny logh marrey, eh **Loch Súilí** (). T'eh ny lhie eddyr ny lieh-inshyn Inis Eoghain 'sy niar as Fánaid 'sy neear ayns Coontae Ghoon ny Ghoal, Nerin. Myrane lesh Loch Cairlinn as an Caoláire Rua, she fer jeh ny tree keyllyssyn sailley ayns Nerin t'ayn.

Ta Cionn Fánada as y thie sollysh ard-ghooagh echey as Cionn Dhún Damh nyn lhie ec twoaie yn logh. Ta baljyn ennagh soit er y logh, goaill stiagh Bun Cranncha er Inis Eoghain as Ráth Maoláin er y çheu heear. Ta Littyr Kennain ny lhie ec bun y logh.

Ta enney mooar er y logh er son arreydys y vea-feie (doraidyn, perkynyn, ushagyn marrey, guoiee arraghee as ollee) as y thummey sheese gys ny lhongyn brisht, goaill stiagh yn SS ''Laurentic'' va currit fo ushtey liorish meain ny torpaid Ghermaanagh hie fo ushtey liorish 3,211 caagyn airh. Va 3,191 caagyn jeh'n airh shen feddynit.

Va ram inshyn nyn lhie ec jiass y logh (an Bheart, an Inis, Oileán na gCoiníní as an tOileán Mór) agh car y 19oo eash va'n thalloo claddit as lhiassit er son yn eirinys. Va cleighee troggit ec colught Raad Yiarn Ghoirrey as Loch Súilí er y linney veih Doirrey gys Littyr Kennain. Ta ny thallooyn shen coontit nish myr fir jeh ny rooshyn Yernagh share er son freayltys bea-feie as arreydys ushagyn as ta ny smoo na 4,000 d'ollee chiaullee cummal ayn, myrane lesh guoiee ghlassey Ghreenlynnagh, guoiee vayrnag, guoiee ghlassey as guoiee vreckey.
Loch Feabhail

She inver awin an Feabhal as logh marrey ayns Queiggey Ulley, Nerin, eh **Loch Feabhail** (). T'eh toshiaghey ec beeal an Feabhal faggys da Caayr Ghoirrey. T'eh scarrey Lieh-innys Inis Eoghain ayns Coontae Ghoon ny Ghoal as Coontae Ghoirrey ayns Nerin Hwoaie as she cooid jeh'n joarey t'ayn eddyr y Reeriaght Unnaneysit as Pobblaght Nerin. Ta'n chooid smoo jeh ny buill chummaltit soit er y çheu heear jeh'n logh, goaill stiagh Magh, Bun an Phobail as an Caisleán Nua, myrane lesh y valley beg Baile an Cheallaigh ta ny lhie er y çheu hiar ayns Coontae Ghoirrey. Ta tree awinyn mooarey roie stiagh 'sy logh: an Feabhal, Abhainn na Ró as an Fhochaine.

## Imraaghyn
An Éirne

She awin ayns sheear hwoaie Nerin ee **an Éirne** (). T'ee girree ayns Loch na Beithí faggys da Sraith an Domhain ayns Coontae yn Chavan as roie feie 103 km (64 mi) trooid Loch Gamhna, Loch Uachtair, Loch Éirne Eaghtyragh as Eeaghtyragh ayns Coontae 'er Managh gys y vooir faggys da Béal Átha Seanaidh ayns Coontae Ghoon ny Ghoal. Ta balley Inis Ceithleann soit, er y chooid smoo, er ellan 'syn awin eddyr y daa Loch Éirne. T'ee kianglt rish y Çhannon liorish Bollagh Ushtey yn Çhannon as an Éirne.
An Feabhal

She awin ayns sheear hwoaie Nerin eh **an Feabhal** (). T'eh girree ec çheet ry-cheilley yn daa awin an Mughdhorn as Abhainn na Finne ayns Leffyr, Coontae Ghoon ny Ghoal as y Strah Bane, Coontae Heer Eoin. T'eh roie veih'n voayl shoh feie 35 km (22 mi) trooid Caayr Ghoirrey raad t'eh folmaghey stiagh ayns Loch Feabhail as, fy yerrey, y Keayn Sheear. Ta'n awin scarrey Coontae Ghoon ny Ghoal ayns Pobblaght Nerin veih coondaeghyn Ghoirrey as Heer Eoin ayns Nerin Hwoaie.
Caayl ny marrey

She lus blaagh 'sy ghenus *[[Crambe]]* ayns Brassicaceae ee **caayl ny marrey**.  T'ee ry-akin er slystyn marrey ny h-Oarpey eddyr yn Eearvooir as y Vooir Ghoo.

She yl-vleeantag t'ayn, as t'ee gaase wheesh as 75cm er yrdjid as 60cm er lheead.  Ta duillagyn roauyr glass-ghorrym eck, as blaaghyn baney.  Ta rass lomarcan gaase ayns fynneig chruinn.

Ta ny duillagyn eck yn-ee, as t'ad goll er giallaghey dy mennick do beagh ee ny s'meeney.

## Imraaghyn

## Kianglaghyn magh

*Seakale: A New Vegetable Produced as Etiolated Sprouts
*Seawater holds key to future food
An Earagail

She slieau faggys da Gaoth Dobhair, Coontae Ghoon ny Ghoal, Nerin, ee **an Earagail** (). T'ee shassoo 751 m (2,464 tr) er yrjid. She an Earagail y slieau s'yrjey ayns Sléibhte Dhoire Bheatha as ayns Coontae Ghoon ny Ghoal t'ayn. T'ee ny slieau smoo jiassagh, ughtagh as ard mastey reayn beg dy leityn ta goll er enney myr *na Seacht Deirfiúracha* ("ny Shiaght Shuyryn"). Ta'n reayn goaill stiagh an Mhucais, Cnoc na Leargacha, an Eachla Bheag, Ard Loch na mBreac Beadaí, an Eachla Mhór, Mac Uchta as an Earagail hene. She Mac Uchta yn slieau s'niessey da'n Earagail as ta'n ennym *an Earagail Bheag* currit er dy mennick.

## Galleree

Image:View From Errigal.jpg|Reayrt veih'n Earagail.
Image:Errigal - geograph.org.uk - 557434.jpg|Reayrt er an Earagail veih Sliabh Sneachta.
Image:Ascending Errigal - geograph.org.uk - 1459252.jpg|Drappal an Earagail.
Image:Donegal Carrickfin Airport - View to the east - geograph.org.uk - 1174831.jpg|Reayrt er an Earagail veih na Rosa
Image:Donegal. A View Of Errigal Mountain From Crockmulroney Summit - geograph.org.uk - 1063714.jpg|Reayrt er an Earagail veih Cloch Cheann Fhaola.


## Imraaghyn
Sliabh Liag

She slieau er coose Atlantagh Choontae Ghoon ny Ghoal, Nerin, eh **Sliabh Liag** (Yernish son "Slieau Leac"; ). T'eh shassoo 601 m (1,972 tr) er yrjid as eh girree jeeragh magh veih'n 'aarkey. Rere shen, ta fir jeh ny h-eayninyn marrey s'yrjey 'syn Oarpey ayn.

## Imraaghyn
Stroo yn Eearvooir

She stroo keayin Atlantagh niartal, çheh as tappee eh **Stroo yn Eearvooir**, myrane lesh y chrouw ta sheeyney gys yn Oarpey, y Stroo Atlantagh Hwoaie. T'eh roie rish slystyn hiar ny Steatyn Unnaneysit as Thalloo yn Eeast roish my t'eh goll tessen y Cheayn Sheear. Ta obbraid y niartee heear jannoo Stroo yn Eearvooir dy ve ny stroo siyree lesh y twoaie magh veih coose hiar America Hwoaie. Tra t'eh roshtyn , t'eh goll er rheynn magh ayns daa chrouw: ta'n chrouw hwoaie goll er oaie dys yn Oarpey Hwoaie as ta'n chrouw yiass goll er oaie gys yn Affrick Heear raad t'eh aacheayrtaghey. Ta'n Stroo cleayney emshyraght choose hiar America Hwoaie, veih Florida dys Thalloo yn Eeast, as coose heear yn Oarpey.
Pooar ushtey-lectragh

Ta **pooar ushtey-lectragh** (ny **niart ushtey-lectragh**, **bree ushtey-lectragh** ny **ushtey-lectraghys**) çheet er y lectraghys ta goll er gientyn fo pooar yn ushtey; gientyn y lectraghys liorish forse ym-hayrnagh yn ushtey as eh tuittym ny roie. Cha nel farrane erbee elley jeh'n lectraghys yn-aanoaghey gientyn ny smoo lectraghys na'n phooar ushtey-lectragh as ee gientyn mysh 16% jeh giennaghtyn dowanagh y lectraghys - 3,427 TW·h 'sy vlein 2010, as s'liklee dy nee yn earroo shen mooadaghey fo 3.1% dagh blein car y nah 25 bleeaney elley.

Ta'n phooar ushtey-lectragh goll er gientyn ayns ny smoo na 150 çheeraghyn. Va 32% jeh ushtey-lectraghys y theihll gientit ayns ard yn Aishey as y Cheayn Sheealtagh 'sy vlein 2010. She yn Çheen y gienneyder smoo as 721 TW·h gientit ayn 'sy vlein cheddin (shen 17% jeh ymmyd lectraghys thieoil). Ta tree stashoonyn ushtey-lectragh ayn nish as ad ny smoo na 10 GW: Stangey ny Tree Braaidyn 'sy Çheen, Stangey Itaipu ta goll tessen y joarey eddyr y Vrasseel as y Pharaguay, as Stangey Guri 'sy Veneswaaley.
Báinigh

She barranys ayns sheear yiass Choontae Ghoon ny Ghoal, Nerin, ee **Báinigh** (). T'ee çhemmal rish Baollaigh 'sy twoaie, rish Ráth Bhoth Theas 'sy niar hwoaie as rish Tír Aodha 'sy niar. Ta Baie Ghoon ny Ghoal ny lhie 'sy jiass as y Keayn Sheear 'sy neear. Ta ram baljyn as baljyn beggey ayn 'sy varranys, goaill stiagh Ard an Rátha, na Cealla Beaga, an Charraig, Cill Charthaigh, Doon ny Ghoal, Dún Cionnaola, na Frosa, Gleann Cholm Cille, Inbhear, Tamhnach an tSalainn as Teileann. She ard sleitagh t'ayn as y chooid smoo jeh fo scaa na Cruacha Gorma as sleityn as eayninyn ardjey, goaill stiagh Sliabh Liag, ry-gheddyn 'sy varranys. 'Sy vlein 2011 va mysh 16,000 deiney cummal 'sy varranys.
Cuan na Maoile Rua

She baie as logh marrey er coose hwoaie Choontae Ghoon ny Ghoal, Nerin, eh **Cuan na Maoile Rua** (Yernish son "Cooan y Veayll Ruy"; ). She fer jeh ny gulladyn marrey s'lhoobagh ayns Nerin t'ayn. T'eh mysh 12 km er lhiurid as eh roie my hwoaie gys y jiass. She baie cadjin yn entreilys, agh t'eh foshley rish ammyr cheayl ta 10 km er lhiurid. Cha nee lheead cheddin ec yn ammyr shoh. Keayrtyn cha nel ee agh 100-150 m er lheead, raad ta ny strooyn roie cha tappee as 3-5 mooir-veeilaghyn 'syn oor. Keayrtyn elley t'ee cha lhean as 2.5 km. Ny baljyn as baljyn beggey er y logh, t'ad goaill stiagh Baile na nGallóglach, an Cheathrú Chaol as Creamhghort.
Novak Đoković

Ta **Novak Đoković** (**Новак Ђоковић**; ) ny leddogeyr keirdey Serbagh. Rug eh ayns Belgraaid, yn Yugoslaavey (y Serb 'sy laa t'ain), er 22 Boaldyn 1987.

## Kianglaghyn magh

* 
*
Roger Federer

She aa-leddogeyr keirdey Elveeishagh eh **Roger Federer**. V'eh ruggit ayns Basel, yn Elveeish, er 8 Luanistyn 1981.

## Kianglaghyn magh

* 
*
Ráth Bhoth Theas

She barranys ayns shiar yiass Choontae Ghoon ny Ghoal, Nerin, eh **Ráth Bhoth Theas** (). T'eh çhemmal rish Baollaigh 'sy neear yiass, rish Baollaigh 'sy neear, rish Cill Mhic Réanáin 'sy twoaie, rish Ráth Bhoth Thuaidh 'sy niar hwoaie as rish y Strah Bane Eeaghtyragh as an Ómaigh Thiar ayns Coontae Heer Eoin 'sy niar as 'sy jiass er lheh. Ny baljyn as ny baljyn beggey smoo scanshoil, t'ad goaill stiagh Bealach Féich, Srath an Urláir, Caisleán na Finne, Conmhaigh as Cúil na gCuirridín.
Baollaigh

She barranys ayns sheear Choontae Ghoon ny Ghoal, Nerin, ee **Baollaigh** (). T'ee çhemmal rish Báinigh 'sy jiass, rish Ráth Bhoth Theas 'sy niar as rish Cill Mhic Réanáin 'sy twoaie. Ta'n Keayn Sheear 'sy neear. Ny baljyn as ny baljyn beggey smoo scanshoil t'ayn, t'ad goaill stiagh Anagaire, Aillt an Chorráin, an Dúchoraidh, an Clochán Liath, na Gleannta, Cill Riáin, Leitir Mhic an Bhaird, Port Nua as Rann na Feirste. Ta'n ellan mooar Aran Vooar soit 'sy varranys chammah.
Cill Mhic Réanáin (barranys)

She barranys ayns sheear hwoaie Choontae Ghoon ny Ghoal, Nerin, ee **Cill Mhic Réanáin** ny **Cill Mhic Néanáin** (). T'ee çhemmal rish Baollaigh 'sy neear as 'sy neear yiass, rish Ráth Bhoth Theas 'sy jiass as rish Ráth Bhoth Thuaidh 'sy niar yiass. T'ee caglit liorish Loch Súilí 'sy niar, as rish y Cheayn Sheear 'sy twoaie. T'ee goaill stiagh yn ellan Toraigh. Ny baljyn as ny baljyn beggey smoo scanshoil, t'ad goaill stiagh Baile na nGallóglach, an Bun Beag, Carraig Airt, an Cheathrú Chaol, Cill Mhic Réanáin, an Craoslach, Doirí Beaga, Dún Fionnachaidh, an Fál Carrach, Gort an Choirce, Littyr Kennain, Mín Lárach, Ráth Maoláin as Ráth Mealtain.
Inis Eoghain Thoir

She barranys er lieh-innys Inis Eoghain ayns twoaie Choontae Ghoon ny Ghoal, Nerin, ee **Inis Eoghain Thoir** (). T'ee çhemmal rish Inis Eoghain Thiar 'sy jiass as 'sy neear yiass. Myrane lesh y joarey thallooin shen, ta coose ec y varranys rish Loch Súilí 'sy neear, rish y Cheayn Sheear 'sy twoaie as rish Loch Feabhail 'sy niar. Ny baljyn as ny baljyn beggey smoo scanshoil, t'ad goaill stiagh Baile Lifín, Bun an Phobail, an Caisleán Nua, Carn Domhnach, Cluain Maine, Cúil Dabhcha, Gleann Daoile as Málainn.
Tír Aodha

She barranys ayns jiass Choontae Ghoon ny Ghoal, Nerin, ee **Tír Aodha** (). T'ee çhemmal rish Báinigh 'sy neear hwoaie, rish Ráth Bhoth Theas 'sy niar hwoaie, rish an Ómaigh Thiar ayns Coontae Heer Eoin 'sy niar, rish Lorg as an Machaire Buí ayns Coontae 'er Managh 'sy niar as 'sy niar yiass, as rish Ros Clochair ayns Coontae Lheeahtrim 'sy jiass. Myrane lesh ny joaraghyn thallooin shen, ta coose ec y varranys rish Baie Ghoon ny Ghoal, cooid jeh'n Cheayn Sheear, 'sy neear. Ny baljyn as ny baljyn beggey smoo scanshoil, t'ad goaill stiagh Baile an tSratha, Béal Átha Seanaidh, Bun Dobhráin, Doon ny Ghoal, an Lathaigh as Paiteagó.
Doon ny Ghoal Hiar Hwoaie (rheynn-reihys Dáil Éireann)

She rheynn-reihys er son Dáil Éireann, y çhamyr s'inshley ayns Parlamaid Nerin eh **Doon ny Ghoal Hiar Hwoaie** (; ). Ta 3 Teachtaí Dála ("Çhaghteryn y Whaiyl"; TD myr aagherrid) goll er reih ayn. T'ad Charlie McConalogue (FF), Joe McHugh (FG) as Pádraig Mac Lochlainn (SF) ny TDyn ec y traa t'ayn.
Gleann Cholm Cille

She slyst er coose heear yiass Choontae Ghoon ny Ghoal, Nerin, eh **Gleann Cholm Cille** (Yernish er son "Glion Cholum Keeilley"; ). Ga dy nee boodeeys Yernisheyryn t'ayn, cha nel y çhengey goll er ymmyd myr çhengey phobble agh ec 34% jeh pobbyl y lyst, rere coontey-pobble 'sy vlein 2002. She an Caiseal y balley beg smoo 'sy clyst.

## Kianglaghyn mooie
* 
* 

## Imraaghyn
Cill Charthaigh

She balley beg er coose heear yiass Choontae Ghoon ny Ghoal, Nerin, eh **Cill Charthaigh** (). Ta keeill Chatoleagh, daa hie grease feederaght, kuse veg dy happyn as kiare thieyn oast 'sy valley beg. She Yernisheyryn mysh 22% jeh pobbyl y valley beg.

## Kianglaghyn mooie
* 
* 
*  - "Coonseil Skeerey Cill Charthaigh
* 

## Imraaghyn
An Charraig, Coontae Ghoon ny Ghoal

She balley beg er coose heear yiass Choontae Ghoon ny Ghoal, Nerin, ee **an Charraig** (Yernish er son "y Charrick"; ).

## Imraaghyn
Ráth Bhoth Thuaidh

She barranys ayns shiar yiass Choontae Ghoon ny Ghoal, Nerin, eh **Ráth Bhoth Thuaidh** (). T'eh çhemmal rish Ráth Bhoth Theas 'sy jiass as 'sy neear yiass, rish Cill Mhic Réanáin 'sy neear, rish Inis Eoghain Thiar 'sy niar hwoaie as rish y Strah Bane Eeaghtyragh ayns Coontae Heer Eoin 'sy niar. Ta coose beg ec y varranys 'sy twoaie er Loch Súilí. Ny baljyn as ny baljyn beggey smoo scanshoil, t'ad goaill stiagh an Baile Nua, Baile Suingean, an Carraigín, Cúl Droma, Leffyr, Mainéar Uí Chuinneagáin as Ráth Bhoth.
Inis Eoghain Thiar

She barranys er lieh-innys Inis Eoghain ayns twoaie Choontae Ghoon ny Ghoal, Nerin, ee **Inis Eoghain Thiar** (). T'ee çhemmal rish Ráth Bhoth Thuaidh 'sy neear yiass, rish Inis Eoghain Thoir 'sy twoaie as 'sy niar hwoaie, as rish Reamyssyn Heear Hwoaie Ghoirrey ayns Coontae Ghoirrey 'sy niar yiass. Myrane lesh ny joaraghyn thallooin shen, ta coose ec y varranys rish Loch Súilí 'sy neear as rish Loch Feabhail 'sy niar. Ny baljyn as ny baljyn beggey smoo scanshoil, t'ad goaill stiagh Bun Cranncha, Bun na hAbhann, Ceann an Droichid, Fathain, as Magh.
Dún Cionnaola

She balley beg ayns jiass Choontae Ghoon ny Ghoal, Nerin, eh **Dún Cionnaola** (). T'eh ny lhie 18 km (11 mi) çheu heear veih balley Ghoon ny Ghoal as 10 km (6 mi) çheu hiar veih na Cealla Beaga er yn N56. Cha nel agh un traid roie trooid y valley beg as mysh 300 deiney cummal ayn.

## Kianglaghyn mooie
* 

## Imraaghyn
Na Frosa

She balley beg ayns jiass Choontae Ghoon ny Ghoal, Nerin, ad **na Frosa** (). T'eh ny lhie mysh 11 km (7 mi) çheu heear veih balley Ghoon ny Ghoal er y raad R262.
Inbhear

She balley beg ayns jiass Choontae Ghoon ny Ghoal, Nerin, eh **Inbhear** (Yernish son "Inver"; ). T'eh ny lhie er y raad N56 lieh-vollagh eddyr na Cealla Beaga 'sy neear as balley Ghoon ny Ghoal 'sy niar.

## Kianglaghyn mooie
*
Teileann

She balley beg Gaeltacht er coose yiass Choontae Ghoon ny Ghoal, Nerin, eh **Teileann** (). T'eh ny lhie ec bun Sliabh Liag faggys da'n Charraig. By phurt scanshoil y balley beg foddey er dy henney, agh cha nel ee cha scanshoil jiu as myr v'ee roish shoh.
Tamhnach an tSalainn

She balley beg ayns jiass Choontae Ghoon ny Ghoal, Nerin, ee **Tamhnach an tSalainn** ny **Moin Séarlas** keayrtyn (Yernish son "Taauenagh y Tollan"; , ny  dy shenndeeagh). T'eh ny lhie er y raad N56 mysh 6 km çheu heear veih balley Ghoon ny Ghoal.

## Imraaghyn
Barranys

She rheynn çheerey nagh vel cha scanshoil as coontae ayns Nalbin, Nerin as ayrnyn Hostyn eh **barranys**. She remlad veih ny mean-eashyn eh barranys as eh cur er cooinaghtyn dy row yn thalloo shen goll er reirey ec barran foddey er dy henney. Ansherbee, cosoylagh rish coondaeghyn, cha nel y kiangley shen foast er mayrn. Va'n corys reiree shen dollit magh ayns Sostyn 'sy vlein 1660, as, choud's ta'n corys ayn ny smoo cast, hie yn corys barranys er ny gholley magh 'sy 21h eash.

## Jeeagh er neesht
* Rolley barranyssyn ayns Nerin
* Barranys feudagh ayns Nalbin
* Barranys feudagh ayns Sostyn
Pairk Bee Vannin

She ynnyd obbree as aarlee bee ec Close Raad y Wyllin ayns Purt ny h-Inshey eh **Pairk Bee Vannin**.  

Ta shalee aavioghee tree-cheimagh ayn, fo stiurey y Rheynn Lhiasaghey Tarmaynagh as Rheynn Çhymmyltaght, Bee as Eirinys.  Ren Flah Vretin as Bendiuic roostey leac ec toshiaght ny shalee ayns Averil 2012.
Ta costys mysh £3m rish 5 bleeantyn ec yn çhalee.  

'Sy chied cheim, ayns 2012, hrog ad cleigh-shickyrys as giatyn noa, as daachroo ad yn ynnyd-pumpal myr thie seyraadjagh.  Hug Tinvaal £365,000 er son yn obbyr.  Ta'n nah cheim bentyn rish shareaghey bun-troggalys as shirveishyn, as troggal thieyn-jantys noa, ry-chooilleeney roish jerrey 2013.  Ta treoo cheim ry-heet croghey er troggal ny smoo thieyn-jantys ayns 2014.  Er lhieu dy vees 150 staartaghyn ry-gheddyn ass yn obbyr.  T'ad jerkal rish ny colughtyn-dellal hene argid y chur er son y cheim.

Va accanyn ayn, goaill stiagh barel Barrantagh Phurt ny h-Inshey, nagh row y chied cheim troggit dy kiart, as dy beagh ad jummal argid keesh bentyn rish reagheydys ny shalee.

## Imraaghyn
Cabbash varrey

Ta'n ennym **cabbash hraie** çheet er daa ghooie yn-ee:
* *[[Salicornia europaea]]*
* Lus ny greg (*Crithmum maritimum*)
Lus ny greg

She oltey ynrican y ghenus *Crithmum* ee **Lus ny greg** (***Crithmum maritimum***).  Ta ny h-enmyn **[[cabbash varrey]]** as **[[cabbash hraie]]** currit urree myrgeddin, agh ta keayllyn elley ocsyn neesht.

She lus yn-ee t'ayn, as ish ry-akin er slystyn marrey ny h-Oarpey heear, 'syn Affrick Hwoaie, ny h-Ellanyn Canaaragh as yn Vooir Ghoo.

## Shennaghys
Ren Shakespeare çheet er çhaglym lus ny greg, ny keird ghaueagh.  'Syn 19oo eash, hug ad lhieu mullagyn jee voish Ellan Eeaght dys Lunnin rish jerrey Mee Vayrnt.  Hroar ad lus ny grey ayns garaghyn.  Ta'n ghass, ny duillagyn as fynneigyn yn-ee, aarlit ny aw myr glassan.

## Imraaghyn
Cabbash hraie

Ta'n ennym **cabbash hraie** çheet er daa ghooie yn-ee:
* Caayl ny marrey ny **[[caayl traie]]** (*Crambe maritima*)
* Lus ny greg (*Crithmum maritimum*)
Salicornia europaea

She lus sheer-vio  ee **cabbash varrey** (***Salicornia europaea ***).  T'ee gaase ayns boglee varrey.  Va ymmyd jeant jee dys jannoo glenney as sheeabin roish y 19oo eash, tra haink rish obbraghey LeBlanc.  Ta gass as duillagyn yn-ee eck myrgeddin.

## Aght aarlee
Ta cabbash varrey goll er broie ny gaalaghey son y chooid smoo.  Er coontey'n chooid ard sailjey eck, cha lhisagh oo cur stiagh sollan elley, as ta feme urree er ram ushtey.  Ta cree ny gish creoi as reenagh, agh s'aashaghey eh yn 'eill y hayrn jee lurg broie.  Ta'n 'eill gollrish famlagh ny lus ny sooghid. 

## Imraaghyn
Queiggey

She rheynn thallooin ta goll er ymmyd er y chooid smoo myr aarheynn reiragh çheerey ny steat eh **queiggey**. S'liklee dy daink y fockle magh ass *cóiced* y Çhenn Yernish ny *cúige* y Yernish (; "queiggoo" ny "queiggey"). Roish çheet ny Normanee 'sy 12oo eash va Nerin goll er rheynn magh ayns queig rheynnyn, ny reeriaghtyn, myr Connaghtey (), Lion (), Ullee (), y Vee () as y Vooan (). Jiu, ga nagh vel agh kiare queiggey goll er mayrn ayns Nerin (va'n Vee currit stiagh fo reirey Lion), ta'n enmys "cúige" foast goll er ymmyd myr cur sheese er ny h-aarheynnyn çheerey ayn.

Cha nel çhyndaa ayn ayns çhengaghyn elley jeh'n theihll, agh she yn fockle by niessey da'n 'ockle Gaelgagh t'ain na fockle haink magh ass  y Ladjyn. Ta'n fockle shen foast goll er ymmyd ayns ram çheeraghyn ayns caghlaa dy hyndaaghyn: *province* y Vaarle as y Rangish,  y Ghermaanish,  y Spaainish,  y Phortiugish,  (*provintsia*) y Rooshish, a.m.s. Ta'n fockle "queiggey" goll er ymmyd jiu myr cur sheese er rheynnyn thallooin ayns çheeraghyn elley nagh row cleayney Raueagh ny Celtiagh oc, myr  (*wilaya*) yn Arabish,  (*oblast’*) y Rooshish, as myr shen.
Gorzów Wielkopolski

She ard-valley ayns Queiggey Lubusz ayns sheear y Pholynn eh **Gorzów Wielkopolski** (; aaghirrit myr *Gorzów Wlkp.* ny **Gorzów**; ). 'Sy vlein 2012 va 124,470 sleih cummal 'syn ard-valley. T'eh ny ard-valley smoo ayns Queiggey Lubusz as t'eh goll er coontey myr fer jeh'n daa phreeu-valley 'sy wheiggey (she Zielona Góra yn fer elley). She preeu-valley v'eh er Queiggey Gorzów eddyr ny bleeantyn 1975 as 1998 eh. T'eh ny lhie er yn awin Warta.

## Mooinjerys eddyrashoonagh

### Baljyn as ard-valjyn lannoonit

## Kianglaghyn magh

* 
*Boodeeys Ewagh ayns Gorzów Wielkopolski er Virtual Shtetl
Opole

She ard-valley ayns Queiggey Opole ayns jiass y Pholynn eh **Opole** (; , Germaanish Hileeshagh: *Uppeln*, ). T'eh ny lhie er yn awin Odra.

## Kianglaghyn magh

* Ynnyd-eggey baljagh
* Boodeeys Ewagh ayns Opole er Virtual Shtetl
Serbish

She fer jeh abbyrtyn y Terbo-Chroitish ee yn **Terbish** ( ny ). T'ee goll er loayrt ec ny Serbee ayns Bosnia as Herzegovina (ayns Pobblaght Srpska er y chooid smoo), ayns Montenegro, 'sy Chroit as ayns Pobblaght ny Massadoan. She çhengey oikoil ee 'sy Terb as fer jeh ny çhengaghyn oikoil ayns Bosnia as Herzegovina.

## Imraaghyn
Thalloo yn Eeast

She ellan mooar magh veih coose hiar y Chanadey ee **Thalloo yn Eeast**. Ta'n ellan ny chooid smoo cummaltit jeh'n wheiggey Thalloo yn Eeast as Labrador. She "Thalloo yn Eeast" va'n ennym va currit er y lane wheiggey roish y vlein 2001 tra v'eh ceaghlit. Ta'n ellan 108,860 km2 (42,031 mi ker) er eaghtyr as, rere shen, t'eh ny 16oo ellan smoo er y theihll. She Balley Eoin er coose hiar yiass yn ellan y balley smoo er yn ellan as preeu-valley yn wheiggey. Ta begnagh lieh-villioon dy leih cummal er yn ellan as un wheiggoo jeu cummal ayns Balley Eoin.

Va'n ellan feddynit magh ec ny h-Oarpee da'n chied cheayrt ec y Wiggynagh Eeslynnagh Leif Eriksson 'sy 11d eash. Ren eshyn as e lught troailtagh cur yn ennym "Vinland" er y çheer noa. She ny h-eeasteyryn Frangagh, Spaainagh, Bascagh as Portiugagh va ny chied cheayrtee elley hie gys yn ellan. Ren yn Iddaalagh John Cabot (Giovanni Caboto), va gobbraghey er conaant fo Ree Inry VII Hostyn, çheet gys yn ellan 'sy vlein 1497. Ren ny ronseyderyn Portiugagh Gaspar Corte-Real as e vraar Miguel Corte-Real tayrn kaart jeh peesh jeh coose yn ellan 'sy vlein 1501. Agh she yn tarlheim ren Cabot yn aght smoo scanshoil ayns shennaghys noa-emshyragh yn ellan er-yn-oyr dy vel yn aght shen coontit myr bunneeaght yn Impiraght Ghoaldagh. Va'n nhee shen shickyrit 'sy vlein 1583 tra ren Humphrey Gilbert cur greim er yn ellan myr y chied choloin harrish mooir fo Kaart Reeoil y Venrein Ealisaid I Hostyn.

## Ennym yn ellan
Er coontey ny boodeeyssyn anchasley ren çheet gys yn ellan, t'eh goll er enney fo ram enmyn ayns ny çhengaghyn shen. Ta ny Yernee cur  er as ta ny h-Albinee cur  er. Ta'n cheeall cheddin ec y daa ennym shen myr t'ayn 'sy Ghaelg. Ta daa ennym elley ec ny h-Albinee er yn ellan:  ("Ellan ny Boiddee") as  ("y Thalloo Oor"). Ta'n lught Baarlagh cur  ("y Thalloo Noa-feddynit") er, as ta ny Frangisheyryn cur  ("y Thalloo Noa") er. Ta ny Bascee cur  er as eh shen çheet magh ass *Terra Nova* y Ladjyn as ny çhengaghyn gollrhee. Ta'n lught Mi'kmaq cur *Taqamkuk* er yn ellan.
An Leadhb Gharbh

She balley beg Gaeltacht er Aran Vooar magh veih coose heear Choontae Ghoon ny Ghoal, Nerin, ee **an Leadhb Gharbh** (). Ta shirveish baatey assaig kiangley yn balley beg rish Ailt an Chorráin er y çheer vooar. Ta oik postagh, mean-scoill, purt yn ellan ny lhie 'sy valley beg. Myrane lesh shen, ta thie bee, shamyr gammanyn, as ram thieyn lhionney ayn.

## Imraaghyn

## Jeeagh er neesht
* Rolley baljyn as baljyn beggey ayns Pobblaght Nerin
Ellanyn Vooir Eeaght

She ellanragh magh veih coose hwoaie y Rank ayns Mooir yn Eeaght ad **Ellanyn Vooir Eeaght** (;  ny ; Normanish: *Îles d'la Manche*). She Croghaneyn-crooin t'ayndaue. T'ad goll er rheynn magh ayns daa vayleeaght: Bayleeaght Ghuernsey as Bayleeaght Yersee. She remladyn Yiucaght ny Norman t'ayn as cha nee cooid jeh'n Reeriaght Unnaneysit ad. Ta mysh 168,000 deiney cummal ayn as ta 16,488 as 28,310 deiney cummal ayns ny preeu-valjyn er lheh oc, Saint Peter Port as Saint Helier. Ta ny h-ellanyn 194 km² er eaghtyr.

## Çheer-oaylleeaght

T'ad ny hoght ellanyn beayn-chummaltit na: 
* Jersey
* Guernsey
* Alderney
* Sark
* Herm
* Jethou
* Brecqhou (Brechou)
* Lihou
Ta dagh fer jeu, goaill magh Jersey, fo reirey Vayleeaght Ghuernsey.

Ta shey ellanyn beggey neu-chummaltit ayn chammah.
Kiare jeu fo reirey Vayleeaght Yersee:
* Ny Minquiers
* Écréhous
* Les Dirouilles
* Les Pierres de Lecq

Daa jeu ny lhie magh veih coose Alderney:
* Burhou 
* Casquets

Dy cadjin ta'n veer yerree *-ey* currit er ny h-ellanyn mooarey, as ta'n veer yerree *-hou* currit er ny h-ellanyn beggey; t'eh goll er credjal dy daink ad magh as *ey* as *holmr* y Çhenn Loghlynish.

Ny h-Ellanyn Chausey çheu yiass veih Jersee, cha nel ad coontit dy cadjin ayns cur sheese çheer-oaylleeagh Ellanyn Vooir Eeaght agh ta'n enmys "Ellanyn Vooir Eeaght y Rank" currit orroo dy mennick er yn oyr dy vel ad nyn lhie eddyr Ellanyn Vooir Eeaght as y vooar-heer Rangagh agh fo reirey yn Rank. By chooid jeh Diucaght ny Norman ad foddey er-dy-henney agh she thalloo Rangagh t'ayndaue jiu.

Ayns Frangish Yersee she "Îles de la Manche" yn ennym ta currit orroo, agh 'sy Rank hene she "Îles Anglo-normandes" ("ny h-Ellanyn Anglo-Normanagh") yn ennym ta currit orroo.
Ooh

Shymmey keeall t'ayn ec yn 'ockle **ooh**. 

* Ooh (bea-oaylleeaght), saagh orgaanagh raad ta mwane goaill toshiaghey as goll er lhiassaghey
* Ooh (bee), ooh eean, eeast ny beishteig, ta goll er ymmyd myr sorçh bee
* Oohag, ayns bioagyn anisogamagh, y gamete neu-ynghleashagh smoo, ta goll er enney keayrtyn myr y gamete bwoirrinagh
* "Ooh!", arrane hip-hop veih'n vlein 2003 liorish Mary J. Blige
Ooh (bee)

Ta **oohyn** goll er nyn mrey ec ram dooieyn eigsoylagh, goaill stiagh ushagyn, beishteigyn, daa-veaghee, as eeastyn. She sorçh bee t'ayndaue as ad er ny ve eeit ec deiney feie thousaneyn dy vleeantyn. Ta oohyn ushagyn as beishteigyn jeant ass bleayst coadee, fynnican, as bwinnican, as ad castit liorish strebbinyn keylley eigsoylagh. She oohyn kirkey, thunnag, quayl, oghyr as oghyr reeoil ny h-oohyn smoo eeit, agh she oohyn kirkey ny h-oohyn smoo cadjin.

She tashtey mooar jeh'n phroteen as jeh'n choleen ad oohyn as t'ad goll er ymmyd dy mennick 'sy choagyraght. Er coontey hasht y phroteen t'ayndaue, ta oohyn coontit dy mennick myr sorçh foalley ayns Pyramidyn Bee Stiuree. Ansherbee, gyn bwooise da'n leagh beaghee t'ayn ayns oohyn, shymmey keishtyn slaynt t'ayn bentyn rish qualleeaght, stoyral, as troarey oohyn as allerjeeyn er lheh.

## Sampleyryn jeh jystyn oohey

## Imraaghyn

## Jeeagh er neesh
* Oghyr eeast
* Ooh lheearee
* Bagoon as oohyn
* Kedjeree
* Rolley beeghyn
* Rolley jystyn oohey
Bainney

She ushlagh bane as troar veih fairaigyn keeaghagh ny sheeintee eh **bainney**. She bun-arrane y veaghey da sheeintee aegey roish my t'ad jargal sorçhyn elley jeh'n vee y lheie. Ta'n leah-vluightys cummal bainney nooys as eh gymmyrkey noi-chorpeenyn ny mayrey gys y lhiannoo as t'eh cur streean er jargaght ram sorçhyn dy ghorlaghyn 'sy lhiannoo.

Myr troar eirinagh, ta bainney tayrnit magh ass sheeintee as ymmydit myr sorçh bee da deiney. 'Sy vlein 2011 ren gowaltyssyn bainney er feie yn dowan troarey mysh 730 millioon thunnaghyn dy vainney. She yn Injey y troareyr as y ceaueyder smoo jeh'n vainney, agh cha nel y bainney 'syn Injey goll er ymphurtal ny assphurtal. T'ad y Teelynn Noa, yn Unnaneys Oarpagh, yn Austrail as ny Steatyn Unnaneysit ny h-assphurteyderyn smoo as t'ad y Roosh as y Çheen ny h-ymphurteyderyn smoo.
Rolley scoillyn ayns Mannin

Shoh **rolley ny scoillyn ayns [[Mannin]]**. Ta'n rolley goaill stiagh scoillyn fo currym ny ta feddyn argid veih'n Rheynn Ynsee as scoillyn neuchrogheydagh.

## Bunscoillyn

## Meanscoillyn
## Scoillyn neuchrogheydagh
## Undinyssyn ynsee s'yrjey
* Colleish-Ollooscoill, Ellan Vannin
* Laare-Studeyrys Manninagh
Bunscoill Anagh Coar

She bunscoill ayns Doolish, Mannin, ee **Bunscoill Anagh Coar** (). Va'n scoill currit er bun 'sy vlein 1976 as jiu ta 117 scollag ayn.

## Imraaghyn
Cabbag aalin

She lus yn-ee slyst ny marrey ee **cabbag aalin** (***Plantago maritima***).  T'ee ry-akin er feie ny cruinney ayns ardjyn tempreilagh as Arctagh, goaill stiagh yn Oarpey, yn Affrick heear-hwoaie, yn Aishey hwoaie as veanagh, America Hwoaie hwoaie as America Yiass yiass.

## Jalloo-oaylleeaght
She lus sheer-vio lussagh t'ayn, as ny duillagyn eck gyn gish as ayns cummey roseag.  Ta ny duillagyn hene linnagh, mysh 2-22cm er lhiurid, 1cm er lheead as roauyr.  Ta oirr rea ny faggys-rea oc, as tree dys queig cuishlinyn ry-akin.  Ta blaaghyn geayney beggey eck, as ad soit gyn cass ayns crouw-vlaaghey wheesh as 10cm er lhiurid er gass 3-20 er yrjid.

### Eggoaylleeaght
T'ee gaase er slystyn marrey son y chooid smoo, agh ayns buill er lheh t'ee ry-akin rish strooanyn slieau.  Ta'n soe eck caghlaa rere cochruinnaghey daa-ocseed charboan 'syn aer.  

## Imraaghyn
Ardjyn Phobblaght Nerin

Ta Nerin goll er rheynn magh ayns hoght ardjyn ec keim III fo'n skeim NUTS. Va'n skeim shen currit stiagh ayns bree 'sy vlein 1994.

## Ny h-ardjyn
Ooig

Ta'n fockle **ooig** çheet er feaynid vooar fo-halloo as ee cha mooar as t'ee lhiggey da deiney goll stiagh. Ta ooigyn goll er kiaddey liorish emshyraghey y chlagh as s'mennick t'ad sheeyney foddey er diunid fo'n thalloo. Ta'n fockle shen ymmydit chammah da ooigyn marrey as fasteeyn creggey.

T'eh er ooley nagh vel ooigyn goll ny s'odjey na 3,000 meaderyn er diunid er-yn-oyr dy nee trimmid y chlagh erskyn yn ooigyn broojey sheese. Ta diunid ooigyn karst croghey er bun y *karstovaniya* (y joarey eddyr ny h-obbraidyn ta cowraghey yn karst rish y chlagh eayil vunneydagh).

She ooig-oaylleeaght yn fockle ta currit er ronsaghey magh, as studeyryssyn ta jeant er, ooigyn.
Cabbag lhean

She lus sheer-vio ny h-Oarpey ee **cabbag lhean** (***Rumex obtusifolius***), as ish mie er enney myr noi-castey noi guinney undaagee.  T'ee ny sarkyl ayns ardjyn.  Dy cadjin, ta'n ennym cadjin **cabbag** çheet er y dooie mie er enney shoh.

## Jalloo-oaylleeaght
Ta cabbag lhean ry-enney er coontey ny duillagyn eck.  T'ad wheesh as 12" er lhiurid as 6" er lheead, ga nagh roshys y lus hene erskyn 18" er yrjid, as t'ad gaase ayns cummey roseag.  Ta'n oirr oc neurea dy pontreilagh, as myr shen ta jeeagh tonnagh echey.  Ta  er ny gish eck.

Ta'n blaa eck gaase myr crouw-vlaaghey geayney ta jiargaghey rish appaghey.  Ta ny crouwyn-blaaghey gaase er gass lomarcan, eddyr Mean Souree as Mean Fouyir.  Ta rassyn dhone-jiarg eck.

## Ymmyd
### Ymmyd lheeys
Ta ram ymmyd jeant jeh cabbag lhean noi gorley crackanagh myr jough ny glabbag, goaill stiagh askaidyn, brooan, jeirr, çhing aile, çhingys king as çhingys y ree.  Chammah's lheeys hene, va sleih Anglia Hiar kiangley fraue cabbag lhean er y 'leeast noi çhingys craaee, as Yernee kiangley rassyn cabbag lhean er arm hoshtal mraane noi shastaght.

### Ymmyd elley
Chammah's y bree lheeys eck, ren Yernee ymmyd jeh cabbag myr aght fadeyragh: va caillin cuirrey ny rassyn leah 'sy voghrey, as lhisagh ee fakin y dooinney vees eck as eshyn buinn.

Va eirinee cliaghtey soailley eeym ayns duillagyn cabbag, ny dooieyn *[[Rumex]]* elley as duillagyn mooarey oc.

## Sarkyl
T'ad coontey cabbag lhean myr sarkyl 'syn RU rere Weeds Act 1959, as ayns Loghyn Mooarey America Hwoaie.  T'ee beggan nieunagh, as foddee ee cur çhingys er sthock.  S'doillee eh y lus y scryssey.  Ta bun-fraue dowin eck, wheesh as 5 trieyn er diunid.  Ta ny rassyn skianagh, as t'ad skeaylley rish foddey er y gheay ny 'syn ushtey, ny greimmey fynney beiyn.  Foddee ad tannaghtyn bio rish bleeantyn roish my aasee ad.

T'ad lhiettal y lus liorish traaue as freayll y thalloo çhirrym dy liooar.

## Imraaghyn
Quasar

She çheshvean co-rollageyssagh bio feer breeoil as foddey j'in eh **quasar** (veih ***quasi-stellar radio source*** y Vaarle, ny "farrane radio lieh-rollageagh" 'sy Ghaelg). S'reddyn feer hoilsheanagh ad as ad currit er enney da'n chied cheayrt myr farraneyn jiarg-arree jeh'n vree lectro-vagnaidagh, goaill stiagh tonnyn radio as y sollys fakinagh. V'eh credjit dy nee poyntyn cosoylagh rish rollageyn, agh t'eh er credjal nish dy nee farraneyn sheeynt ad gollrish co-rollageyssyn.

Ga dy row arganyssyn ayn mychione troghyn ny reddyn shoh cha jeianagh as ny 1980yn leah, ta co-choardailys oaylleeagh ayn nish dy nee ardjyn cumir ayns çheshvean cho-rollageys feer vooar ta cruinnaghey yn towl doo feer vooar echeysyn. Ta'n mooadys oc harrish er 10-10,000 keayrtyn ny smoo na craue raadeeoil Schwarschild yn towl doo. Ta'n quasar geddyn pooar veih'n jysk skeaylt ta cruinlaghey yn towl doo.

## Kianglaghyn magh

* 3C 273: Variable Star Of The Season 
* SKY-MAP.ORG Jalloo SDSS er quasar 3C 273 
* Expanding Gallery of Hires Quasar Images 
*
Weeds Act 1959

She Slattys Parlamaid y Reeriaght Unnaneysit eh yn **Weeds Act 1959** (*7 & 8 Eliz. II* c. 54) (Gaelg: *Slattys ny Sarkil 1959*), as eh bentyn rish smaghtaghey ymmodee sarkil 'sy Reeriaght Unnaneysit.

Ta'n slattys bentyn rish smaghtaghey cabbag lhean, cushag wuigh, onnane veg, cabbag chast as onnane 'irryn.  T'eh lhiggey da'n Screeudeyr Steat son Çhymbyllaght, Bee as Cooishyn Çheerey, y Screeudeyr Steat ny ynnydagh echey curmal obbyr noi sarkil er thalloo preevaadjagh.  Mannagh vel y shellooder cur biallys da'n oardagh, ta ooley wheesh as £1000 ry-chreck as kerraghey elley ry-hurranse.

## Imraaghyn

## Kianglaghyn çheumooie
*
Ewnyn

She ashoon as possan kynneeagh-crauee ad ny **h-Ewnyn** (, *Yehudim*). She ny h-Israeliteyn ny ny Hebrewnyn y bun-phossan oc. Ta kiangley mooar eddyr y chynneeys, yn ashoonaght as y chraueeaght Ewagh er yn oyr dy nee yn Ewaghys craueeaght hradishoonagh ny h-Ewnyn. Ta mysh 13.7 millioon dy Ewnyn ayn 'sy theihll jiu, agh roish y Nah Chaggey Dowanagh v'eh er ooley dy row mysh 15 millioonyn dy Ewnyn ayn. Hooar shey millioon dy Ewnyn baase car y lhing shen ayns taghyrt ta goll er enney fo'n ennym "yn Deherree". Ta 42.5% jeh Ewnyn y theihll cummal ayns Israel, 39.3% ayns ny Steatyn Unnaneysit, 1.5 villioon 'syn Oarpey as mysh 400,000 'sy Chanadey.
John Phillips (aspick)

She Aspick Anglicaanagh Sodor as Mannin eddyr ny bleeantyn 1604/1605 as 1633 va **John Phillips** (m. 1555 - 7 Luanistyn 1633). Ta enney mooar er Phillips er-yn-oyr dy nee eshyn ren screeu sheese yn Ghaelg.

## Seihll aeg
Rug Phillips ayns Bretyn Hwoaie as hie eh er n'ynsaghey ayns St Mary Hall, Aah yn Ollee. Hooar eh B.A. 'sy vlein 1579 as M.A. 'sy vlein 1584.

## Coorse-bea
'Sy vlein 1579 haink er dy ve ny phesson er Sessay ayns Treen Hwoaie Yorkshire as 'sy vlein 1583 haink er dy ve ny phesson er Thorpe Bassett ayns Treen Hiar Yorkshire. V'eh currit ayns oardreilys myr Ard-Jaghin Vannin 'sy vlein 1587 as pointit myr pesson er Andreas. 'Sy vlein 1590 v'eh pointit myr çhaplyn da Inry Stanlagh, 4oo Eearley Derby. V'eh pointit myr pesson er Slingsby ayns Treen Hwoaie Yorkshire 'sy vlein 1591 as 'sy vlein 1601 v'eh pointit myr Ard-Jaghin Cleveland. 'Sy vlein 1605 haink er dy ve ny Aspick er Mannin.

Hooar eh baase ayns Cooyrt yn Aspick as v'eh oanluckit ayns Moir-agglish Phurt ny h-Inshey.

## Screeu sheese y Ghaelg
Car y lhing echey myr Aspick Sodor, ren Phillips reaghey *y Lioar Phadjer* as y Vible y hyndaa gys y Ghaelg. Ec y traa v'ayn, choud's ta fys ain, cha row corys screeuee ec y Ghaelg. Ren Phillips reih corys va bunnit er y Vretnish as y Vaarle (as eh feer cosoylagh rish y chorys ta ry-akin ayns *[[Lioar Jaghin Lis Mooar]]*). Ren eh creaghney yn obbyr er y Lioar Phadjer 'sy vlein 1610, agh cha daink rah er y chorys noa echey.

## Imraaghyn
Lught-Reill Lectraghys Manninagh

She **Lught-Reill Lectraghys Manninagh** () y colught ta freggyragh er son gientyn as livrey-ys yn lectraghys ayns Mannin. Va'n colught bunnit 'sy vlein 1984 as she bing lattyssagh jeh Reiltys Ellan Vannin t'ayn.

## Gientyn y lectraghys
Ta'n lectraghys er yn ellan goll er gientyn liorish:
* Stashoon lectraghys ushtey-lectragh 1 MW er ablid ayns Doour Sulby as Block Eary
* Stashoon lectraghys turbeen gas co-hymshallagh 87 MW er ablid ayns Poyll Roish, Doolish
* Gienneyderyn eigsoylagh ayns Doolish, Purt ny h-Inshey as Rhumsaa as ad abyl 90.4 MW jeh'n lectraghys y ghientyn.

Myrane lesh ny stashoonyn as gienneyderyn heose, ta'n eddyr-chochiangleyder Mannin gys Sostyn, caabyl lectraghys fo-honn AC, kiangley corys ym-skeayllee Lught-Reill Lectraghys Manninagh rish y chorys lectraghys Goaldagh.

## Kianglaghyn mooie
*
Feailley Cho-streeuagh Kiaull, Loayrt as Daunsin Vannin

She feailley cultooragh Manninagh ee **Feailley Cho-streeuagh Kiaull, Loayrt as Daunsin Vannin** () ta kelloorey kiaull, daunse as drama Vannin.

Va roie-haghter ny feailley currit er bun 'sy vlein 1892, myr co-streeu sheshaght chiaullee ayns taishbynys bleinoil Guild Ellyn Jesh as Jeidjys Ellan Vannin.  Haink eh dy ve ny smoo, as scughey dys Shamyr Ghaunse Plaase ayns 1902. Hug stiagh ad co-streeu daunse 'sy vlein 1929, as co-streeu drama giare ayns 1933. Ayns 1947, scugh yn 'eailley dys Plaase ny Marrey.

## Imraaghyn
Taishbynys Troar Sulby

She taishbynys troar Manninagh ee **Taishbynys Troar Sulby**.

Va roie-haghter y taishbynys currit er bun 'sy vlein 1946, fo'n ennym **Sulby Flower Show**.  

## Imraaghyn
Unnaneys ny Moiraghyn

She sheshaght yiastyllagh Chreestee eddyrashoonagh ish **Unnaneys ny Moiraghyn**, as yn obbyr eck bentyn rish kynneeyn as poosey. 

## Imraaghyn

## Kianglaghyn çheumooie
*Ynnyd-eggey oikoil (Baarle)

*Tasht Unnaneys ny Moiraghyn ec Lambeth Palace Library
Plaase ny Marrey

She ynnyd eunysseyrys er Shooylaghan Harris ayns çheshvean Ghoolish, Mannin, eh **Plaase ny Marrey** (). She thie mooar theayagh marish garaghyn t'ayn as ad ymmydit jiu son theater, daunse, as sorçhyn elley jeh'n eunysseyrys.

## Shennaghys
Hoshee Plaase ny Marrey myr steat preevaadjagh. Chionnee George Steuart yn thalloo son y troggalys, agh hooar eh baase 'sy vlein 1806 roish my daink er y thie dy ve troggit. Va cooid jeh'n thalloo currit er creck as va thie troggit ec mac Steuart da'n voir echey. Haink er y thie dy ve ny scoill as ny ynnyd-beaghee da'n chiannoort lurg baase Bnr Steuart.

'Sy vlein 1868 ren Henry Bloom Noble kionnaghey yn steat fo £7,000. Hooar eh baase 'sy vlein 1903 as va'n steat currit er arral da Co-chorp Ghoolish myr ynnyd turryssagh. Chionnee Co-chorp Ghoolish yn steat veih treishteilee hymney Noble 'sy vlein 1910 fo £60,000. Hie Halley Reeoil as Garaghyn Phlaase ny Marrey er foshley ayns sourey yn vlein 1913. Va sheeyntaghtyn troggit da'n thie 'sy vlein 1931, goaill stiagh y Cholonaid, y Verandey, Caayssyn Theayagh as yn Arcaid.

Va'n Çhamyr Lhaih çhyndaait myr Halley Cohaggloo 'sy vlein 1973 as 'sy vlein 1996 va ardane bann noa currit seose. Eddyr ny bleeantyn 2001 as 2004 va Plaase ny Maarey aahroggit as aayesheenit.

Ta Plaase ny Marrey kianglt jiu rish yn Gaiety Theatre as ad foast fo currym Cho-chorp Ghoolish. Ta ny garaghyn foshlit da'n phobble car y vlein as ta cuirraghyn kiaull goll er taghyrt car y touree.

## Caaghyn
* Y Halley Reeoil - ynnyd marish 1,500 soiagyn ta ymmydit son cuirraghyn kiaull, taishbynyssyn as taghyrtyn elley. Ta laare daunse vooar ayn chammah.
* Thie Jalloo Raad Lhean
* Straih Shamyryn y Çhooylaghan - ymmydit as currit er yeeasaght son co-haggllooyn, co-akinyn as quaaltyssyn
* Cashtal y Dragane - ynnyd cloie da paitçhyn
* Garaghyn y Cholonaid - shooylaghyn yrjit ta kianglt rish Garaghyn Phlaase ny Marrey

## Kianglaghyn mooie
*
Raad Lhean

She straid ghiare ayns çheshvean Ghoolish, Mannin, eh **Raad Lhean** (). T'eh goaill toshiaghey er y ghoal rish Bayr Ghlion Shirragh, Raad Victoria as Ardane Stanlagh as t'eh roie shiar yiass gys y choose raad t'eh kiangley er goal rish Shooylaghan Harris as y Çhooylaghan Meanagh. Ta Plaase ny Marrey ny hoie ec jerrey yn raad as ta Garaghyn Cooinaghtyn T. E. Brown soit ec y toshiaght.
Kione Ghoolish

She kione çheerey creggagh ayns Mannin eh **Kione Ghoolish** (). T'eh soit çheu yiass veih Doolish as eh jeeaghyn harrish Baie Ghoolish. Ta Sniaull as Laksaa ry-akin veih'n voayl er laa mie.

## Fys cadjin
Derrey yn vlein 1870 va'n kione çheerey fo shellooderys Steat Hie ny Cailleeyn Dooey tra ren y politickeyr John Senhouse Goldie-Taubman gialdyn cooid jeh da Coyrle Valjey Ghoolish. By ynnyd feer ennoil eh car lhing y turrysid Victorianagh as va'n kione çheerey so-roshtynagh liorish y Cheiy Yiass ny er fer jeh ny tree baataghyn gaal jeh Shirveish Baataghyn Purtey Ghoolish.

## Caaghyn roie
* Thie Sollysh Chione Ghoolish
* Radio Vannin

## Caaghyn shenndeeagh

* Amphitheater Chione Ghoolish
* Thie Oast Chione Ghoolish
* Shamyr Ghorraghey yn Unnaneys Mooar
* Y Chronnag Ghoo
* Toor Warwick
* Raad Yiarn Caabylagh Chione Ghoolish
* Raad Yiarn Raad Marrey Chione Ghoolish
* Lhingey Phurt Skillicon
* Oastan Chione Ghoolish

## Lhiaghtyn cooinaghtyn
Ta tree lhiaght cooinaghtyn ry-gheddyn er y Chione:
* Lhiaght cooinaghtyn as jalloo vunneyder yn RNLI, y Reejerey William Hillary, as eh freggyrtagh er son troggalys Hoor yn Chemmyrk er Kione y Sker.
* Ta aker mooar cloaie shassoo er y Chione myr lhiaght cooinaghtyn da ny Manninee ren co-choyrt as ouralley car Chah Trafalgar. V'eh currit er yn ynnyd echey ec kelloorey daa cheead blein.
* Bollad as plinthey clagh hryal veih çheu yn phurt er Eilean Thaigh Mhàrtainn as eh cur bwooise veih lughtyn thie as caarjyn adsyn va cailt er boayrd y *Solway Harvester* er 11 Jerrey Geuree 2000.